
 21.2.2008
 BG
 Официален вестник на Европейския съюз
 L 47/22
 РЕШЕНИЕ НА СЪВМЕСТНИЯ КОМИТЕТ НА ЕИП
 No 105/2007
 от 28 септември 2007 година
 за изменение на приложение II (Технически наредби, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение II към Споразумението бе изменено с Решение No 81/2007 на Съвместния комитет на ЕИП от 6 юли 2007 г. (1)
 (2)
 Регламент (ЕО) No 287/2007 на Комисията от 16 март 2007 г. за изменение на приложение II към Регламент (EИО) No 2377/90 на Съвета за установяване на процедура на Общността за определяне на максимално допустими граници на остатъчни вещества от ветеринарномедицински продукти в храните от животински произход по отношение на женшен, стандартизираните екстракти и препаратите от него (2) следва да бъде включен в Споразумението,
 РЕШИ:
 Член 1
 В точка 14 (Регламент (ЕИО) No 2377/90 на Съвета) от глава XIII от приложение II към Споразумението се добавя следното тире:
 „—
 32007 R 0287: Регламент (ЕО) No 287/2007 на Комисията от 16 март 2007 г. (ОВ L 78, 17.3.2007 г., стр. 13).“
 Член 2
 Текстовете на Регламент (ЕО) No 287/2007 на исландски и норвежки език, които следва да се публикуват в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 29 септември 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 28 септември 2007 година.
 За Съвместния комитет на ЕИП
 Председател
 Stefán Haukur JÓHANNESSON
 (1) ОВ L 328, 13.12.2007 г., стр. 21.
 (2) ОВ L 78, 17.3.2007 г., стр. 13.
 (3) Не са посочени конституционни изисквания.
 